Salman, brenin Sawdi Arabia

Salman bin Abdulaziz Al Saud (,  ; ganwyd 31 Rhagfyr 1935) yw Brenin Sawdi Arabia, 'Ceidwad y Ddau Fosg' a phenteulu'r Sawdiaid. Bu'n Weinidog dros Amddiffyn ers 2011 ac yn Llywodraethwr Rhanbarth Riyadh rhwng 1963 a 2011. Cafodd ei orseddu ar 23 Ionawr 2015 yn dilyn marwolaeth ei hanner brawd, Abdullah. Roedd yn frawd llawn i'r Brenin Fadh a fu'n ben ar y wlad rhwng 1982 a 2005.

Bywyd cynnar

Fe'i ganwyd ar ddydd ola'r flwyddyn yn 1935 a dywedir mai ef yw 25ed mab y Brenin Ibn Saud. Ei fam oedd Hussa Ahmad Al-Sudayri. Gelwir y grŵp o chwe brawd yn "y Saith Sudairi". Fe'i magwyd ym Mhalas Murraba.

Gwaith
Tra'n Llywodraethwr Rhanbarth Riyadh cyflogodd pobl i'w gynghori, o Brifysgol y Brenin Saud.Kechichian, Joseph A. Succession in Saudi Arabia. Efrog Newydd: Palgrave, 2001. Print.  Yn Ionawr 2011, gorchmynodd i'r heddlu weithredu yn erbyn cardotwyr Riyadh "sy'n cymryd mantais o ewyllus da pobl". Esdraddodwyd pob cardotyn estron a gorfodwyd cardotwyr Sawdi Arabia i ddilyn rhaglen ailhyfforddi gan Adran y Gweinidog Dros Faterion Cymdeithasol y wlad.Riyadh Police round up 109 in Clampdown on Beggary  Arab News 21 January 2011. Adalwyd 21 Ionawr 2011

Llinach

Tywysog a Brenin
Ar 18 Mehyefin 2012, yn dilyn marwolaeth y Tywysog Nayef bin Abdulaziz cafodd ei benodi'n Dywysog Sawdi Arabia; yr un diwrnod fe'i penodwyd yn Brif Weinidog y wlad. Cychwynodd gyfri trydaru ar 23 Chwefror 2013. Ar 23 Ionawr 2015, yn dilyn marwolaeth ei hanner brawd y Brenin Abdullah fe'i wnaed yn Frenin. Ar yr un pryd, cyhoeddwyd mai'r Tywysog newydd fyddai hanner brawd Salman, sef Muqrin bin Abdulaziz Al Saud, ac ef hefyd fyddai'r Prif Weinidog newydd.

Cyfeiriadau

Categori:Brenhinoedd Sawdi Arabia
Categori:Genedigaethau 1935
Categori:Teyrnoedd yr 21ain ganrif